‘‘जिंदगी में कभी भी हार नहीं माननी चाहिए’’ इस संदेश के इर्द गिर्द बुनी गयी फिल्म ‘‘सुल्तान’’ की कहानी भारतीय कुश्ती से शुरू होकर ‘‘मिक्स मार्शल आर्ट’’ तक की गाथा है. यह एक अलग बात है कि फिल्मकार ने इस फिल्म में ‘मिक्स मार्शल आर्ट’ को ‘‘प्रो टेक डाउन’’ नाम दिया है. मगर पूरी फिल्म आम मुंबईया कमर्शियल फिल्म से ज्यादा कुछ नहीं है. सलमान खान के प्रशंसक उन्हे जिस अंदाज में देखना पसंद करते हैं, उसी अंदाज में सलमान खान नजर आते हैं.